నివేదితా జైన్

నివేదితా జైన్ (1979 జూన్ 9 - 1998 జూన్ 10) ఒక భారతీయ అందాల పోటీదారు, కన్నడ చిత్రాలలో కనిపించిన నటి. ఆమె 1994లో మిస్ బెంగళూరు కిరీటాన్ని గెలుచుకుంది. ఆమె 1996లో శివరంజినీ చిత్రంలో నటిగా అరంగేట్రం చేసింది.

 కెరీర్ 
నివేదితా జైన్ తన 16 సంవత్సరాల వయస్సులోనే తన నటనా వృత్తిని ప్రారంభించింది. 1997లో రాజ్‌కుమార్ సొంత నిర్మాణ సంస్థ రెండు చిత్రాల ప్రతిపాదనతో ఆమెను సంప్రదించింది. మొదటి చిత్రం రాఘవేంద్ర రాజ్‌కుమార్ సరసన శివరంజినీ, రెండవ చిత్రం శివరాజ్ కుమార్ సరసన శివ సైన్యా విడుదలయ్యాయి. ఈ చిత్రం విజయవంతమైంది. దీంతో, ఆమెకు అనేక ఇతర నిర్మాణ సంస్థల నుండి ఆఫర్లు రావడం ప్రారంభించాయి. అమృత వర్షిని అనే హిట్ చిత్రంలో రమేష్ అరవింద్ తో కలిసి ఆమె అతిధి పాత్రలో నటించింది. అర్జున్ సర్జా, టబు నటించిన తమిళ చిత్రం థాయిన్ మణికోడి లో కూడా ఆమె కీలక పాత్ర పోషించింది.

 ఫిల్మోగ్రఫీ 
సంవత్సరంసినిమాపాత్రగమనిక1996శివరంజని1996శివ సైన్యశీల1997నీ ముడిదా మల్లిగే1997బాలిదా మనే1997తోకలేని పిట్టతెలుగు సినిమా1997అమృత వర్షిణిశృతిఅతిధి పాత్ర1997ప్రేమ రాగ హాదు గెలాతి1998తాయిన్ మణికోడిఆశతమిళ సినిమా1998బాలిన దారి1998సూత్రధార

 మరణం 
1998 మే 17 రాత్రి, బెంగళూరు శివారు రాజరాజేశ్వరి నగర్ లో ఉన్న తన ఇంటి రెండవ అంతస్తులోని టెర్రస్ పారాపెట్ గోడ నుండి పడిపోవడంతో ఆమె తలకు తీవ్ర గాయాలయ్యాయి. ఆ సమయంలో, ఆమె మిస్ ఇండియా అందాల పోటీకి సన్నాహకంగా క్యాట్ వాక్ సాధన చేస్తోంది. ఆమె కోమాలోకి వెళ్లి, బెంగళూరులోని మాల్యా ఆసుపత్రిలో 24 రోజులు లైఫ్ సపోర్ట్ తో ఉండిపోయింది. ఆసుపత్రిలో ఉన్నప్పుడు, నివేదితా జైన్ తండ్రి, ఆమె కోమా నుండి కోలుకోవడానికి సహాయపడుతుందని ఆశించి, ఆమెకు నివేదితా రింకీ అని పేరు మార్చాడు.

కానీ, 1998 జూన్ 10న ఉదయం ఆమె చనిపోయినట్లు వైద్యులు ప్రకటించారు.

 పురస్కారాలు 

 1994, మిస్ బెంగళూరు టైటిల్ గెలుచుకుంది."Miss Bangalore Hall Of Fame: Nivedita Jain – Miss Bangalore '94". missbangalore.in. Retrieved 17 September 2011.

 మూలాలు 

వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:1998 మరణాలు
వర్గం:1979 జననాలు